Informācija plašsaziņas līdzekļiem

2021. gada 20. decembrī

**Balstvakcināciju pret Covid-19 var saņemt trīs mēnešus pēc pirmreizējās vakcinācijas pabeigšanas**

**Ievērojot SARS CoV-2 vīrusa Omikron varianta straujo izplatību Eiropā un, lai mazinātu plašas Covid-19 infekcijas izplatības risku Latvijā, Imunizācijas valsts padome ir saīsinājusi balstvakcinācijas saņemšanas intervālu – to var saņemt jau trīs mēnešus pēc primārās vakcinācijas pabeigšanas.**

Balstvakcinācija ir viens no efektīvākajiem risinājumiem cīņā pret augstu saslimstību ar Omikron variantu, kas mazina transmisiju īstermiņā un, iespējams, arī ilgtermiņā. To apliecina pirmie Lielbritānijā analizētie dati par Omikron vīrusa izplatību[[1]](#footnote-1), kur jaunatklāto gadījumu skaits divkāršojās ik pēc divām dienām.

Balstvakcīnu trīs mēnešus pēc otrās potes vakcinācijas varēs saņemt, sākot no 21.decembra.

**Aicinām iedzīvotājus, kuriem ir pienācis balstvakcinācijas saņemšanas termiņš, nekavēties un doties saņemt savu balstvakcīnu, īpaši tas attiecināms uz riska grupām[[2]](#footnote-2), personām no 40 gadiem un personām, kas pirmreizējo vakcināciju saņēmušas pavasarī vai vasaras sākumā.**

**Balstvakcinācijas saņemšanas nosacījumi:**

* *Janssen* vakcīnu saņēmušās personas - divus mēnešus pēc 1.potes;
* *Vaxzevria* (*AstraZeneca*) vakcīnu saņēmušās personas - trīs mēnešus pēc 2.potes;
* *Comirnaty* (*Pfizer-BioNTech*) vai *Spikevax* (*Moderna)* vakcīnas saņēmušās personas *-* trīs mēnešus pēc 2.potes;
* Covid-19 pārslimojušas personas un vakcinējušās ar vienu poti - trīs mēnešus pēc potes vai pārslimošanas (atkarībā, kas bijis pēdējais);
* personas ar novājinātu imunitāti un vakcinējušās ar trīs potēm - sešus mēnešus pēc 3.potes;
* neveic jauniešiem vecumā no 12 līdz 17 gadiem.

Covid-19 pārslimojušas personas un kuras vakcinējušās ar divām potēm, atsevišķos gadījumos balstvakcīnu var saņemt sešus mēnešus pēc potes vai pārslimošanas (atkarībā, kas bijis pēdējais).

**Pieteikšanās** **balstvakcinācijai:**

* manavakcina.lv;
* pa tālruni 8989;
* ārstniecības iestādēs, tai skaitā, ģimenes ārstu praksēs;
* dzīvās rindas kārtībā vakcinācijas punktos tirdzniecības centros, vakcinācijas centros pašvaldībās, izbraukuma vakcinācijā.

**Joprojām, arī Covid-19 vīrusa Omikrona varianta izplatības gadījumā, ļoti svarīga ir nevakcinēto personu pirmreizējā vakcinācija, īpaši senioriem vecumā no 60 gadiem.**

**Kontakti:**

Nacionālā veselības dienesta Vakcinācijas projekta nodaļa  
Zaiga Barvida, [zaiga.barvida@vmnvd.gov.lv](mailto:zaiga.barvida@vmnvd.gov.lv), 29499214

1. <https://www.imperial.ac.uk/media/imperial-college/medicine/mrc-gida/2021-12-16-COVID19-Report-49.pdf> [↑](#footnote-ref-1)
2. Ārstniecības personas, sociālās aprūpes centru klienti un darbinieki, personas ar hroniskām slimībām, personas vecumā no 60 gadiem u.c. [↑](#footnote-ref-2)